பொதுவாக யாழ்ப்பாணத்தவர்கள் மோட்டார் வாகனப்பிரியர்கள் என்றது யாவரும் அறிந்த விடயம். 1950 80 களில் பல பிரித்தானிய தயாரிப்புக்களே யாழ்ப்பாணத்தில் அதிகம் காணப்பட்டன. பிரித்தானிய தயாரிப்பான ஏ 40, சோமர்செற்,மொரிஸ் மைனர் ஆகிய மோட்டார் வண்டிகளே அதிகம் புழக்கத்தில் இருந்தன. பாடசாலைச் சவாரிகள் முதல் சந்தைச் சவாரிகள், பொருட்களைக் கொண்டு செல்லுதல், குடும்ப விழாக்கள் என்று எல்லாவற்றிற்கும் என ஏ 40 வண்டிகளே அதிகம் உபயோகப் படுத்தப்பட்டன.